Dječji vrtić JUREK

Novo naselje 4,

49245 Gornja Stubica

KLASA: 400-01/21-01/1

URBROJ:2113-60-21-03-1

*OBRAZLOŽENJE FINANCIJSKOG PLANA ZA 2022.GODINU DJEČJEG VRTIĆA JUREK*

1.OPĆENITO

Prijedlog financijskog plana izrađen je sukladno uputi za izradu prijedloga financijskih planova proračunskih korisnika Općine Gornja Stubica za razdoblje - 2022.godinu, a temelji se na važećoj ekonomskoj cijeni i planiranom broju upisane djece.

Prijedlog financijskog plana pruža financijsku podlogu za ostvarivanje Godišnjeg plana i programa Dječjeg vrtića i Kurikuluma Dječjeg vrtića JUREK za pedagošku godinu 2021./2022.g koji su napravljeni sukladno Državnom pedagoškom standardu, te temeljem odgojno obrazovnih vrijednosti, ciljeva, i načela Nacionalnog kurikuluma za rani predškolski odgoj i obrazovanje.

2.PRIHODI

Ukupni prihodi prema svim aktivnostima i projektima Financijskog plana za 2022.g iznose 3.690.000,00 kn a dijele se kako slijedi.

-opći prihodi i primici u iznosu od 2.790.000,00 kn

-vlastiti prihodi (participacija roditelja) u iznosu od 900.000,00 kn

Opći prihodi i primici proizlaze iz prihoda nadležnog proračuna Općine Gornja Stubica za financiranje redovne djelatnosti.

Vlastite prihode čine prihodi od roditelja korisnika usluga Dječjeg vrtića.

3.RASHODI

Ukupni rashodi prema svim aktivnostima i projektima Financijskog plana za 2022.godinu iskazani su u iznosu od 3.690.000,00 kn.

A)RASHODI ZA ZAPOSLENE

Rashodi za zaposlene u 2022.g. planirani su u iznosu od 2.767.000,00 kn. Procjena je dana na temelju 20 zaposlenih djelatnika (jedanaest odgajatelja, pedagog, ravnateljica, dvije spremačice, dvije kuharice, računovodstveni-administrativni djelatnik, domar, zdravstveni djelatnik).

B)MATERIJALNI RASHODI

Materijalni rashodi u 2022.godini planirani su u iznosu od 857.800,00 kn.

NAKNADE TROŠKOVA ZAPOSLENIMA

Tu se ističu stručna usavršavanja zaposlenika, koja su se održavala prethodne godine on line, zbog nepovoljne epidemiološke situacije vezane uz Covid-19, te su u narednoj godini planirana uživo pa prema tome i troškovi službenih putovanja zaposlenika. Stručna usavršavanja odgojno obrazovnih djelatnika trajna su obaveza svih stručnih djelatnika.

RASHODI ZA MATERIJAL I ENERGIJU

Kako je Dječji vrtić JUREK počeo s radom u studenom 2021.godine, teško je bilo procijeniti stvarne troškove za energiju, a i najava velikih poskupljenja energenata dodatno povećava navedenu stavku.

Naša procjena rashoda za Materijal i energiju je 502.500,00 kn, od čega na troškove energije otpada 150.000,00 kn. Što se tiče Uredskog materijala i ostalih materijalnih rashoda procjenu smo stavili na 70.000,00 kn što se odnosi na troškove Sredstava za čišćenje i održavanje vrtića, uredski materijal, Materijal za rad u skupinama i trošak Literature.

Iako je Dječji vrtić JUREK novoizgrađeni objekt, imamo potrebu za kupnjom dodatnih garderobnih ormarića, odnosno vješalica za potrebe djece iz kraćeg programa predškole.

Materijal i sirovine su vrlo velika stavka u financijskom planu, a najvećim dijelom odnosi se na trošak opskrbe kuhinje. Trudimo se da prehrana naših korisnika bude što kvalitetnija, raznovrsna i nutritivno prihvatljiva pa prema tome kreiramo i jelovnike i opskrbljujemo se najkvalitetnijim namirnicama. Trošak se odnosi na nabavku mlijeka i mliječnih proizvoda, kruha i pekarskih proizvoda, voća i povrća, mesa i mesnih prerađevina te ostalih nespomenutih namirnica.

Po otvaranju vrtića djelatnici su dobili dio svoje zaštitne i radne odjeće i obuće, a stavka koju smo predvidjeli u financijskom planu odnosi se upravo na ostatak opremanja djelatnika, (kute, pregače, klompe).

RASHODI ZA USLUGE

Rashodi za usluge planirani su u iznosu od 144.800,00 kn a odnose se na troškove usluge telefona, pošte, komunalne usluge (odvoza smeća i trošak vode). Također i razne zdravstvene usluge kao što su sanitarne i liječničke isprave, higijenski minimum, analize vode, brisevi za potrebe sanitarne ispravnosti hrane).

Također jedna velika stavka u planu je i trošak računalnih usluga čija procjena iznosi 35.000,00 kn a odnosi se na održavanje računalnog programa te nadogradnji novih sustava. Također i uključuju mjesečno održavanje Fina certifikata za zaprimanje i izdavanje e -računa.

OSTALI NESPOMENUTI RASHODI POSLOVANJA

Trošak premija osiguranja iznose prema procjeni 40.000,00 kn.

C)FINANCIJSKI RASHODI

Iznos financijskih rashoda odnosi se na bankarske usluge i on iznosi 10.200,00 kn

4.PROGRAM PREDŠKOLE

Planirana stavka u financijskom planu Dječjeg vrtića JUREK za program predškole iznosi 30.000,00 kn a odnosi se na trošak plaća za zaposlene i materijala za rad.

Ravnateljica Dječjeg vrtića JUREK

Božica Hrestak